**არასამეწარმეო (არაკომერციული) იურიდიული პირის**

**საქართველოს რაგბის კავშირის**

**გამგეობის**

**2021 წლის 29 მარტის**

**სხდომის ოქმი**

2021 წლის 29 მარტს ა(ა)იპ საქართველოს რაგბის კავშირის (რეგისტრაციის ნომერი, თარიღი: 00015/12/0013; 25/01/1999 წ. საიდენტიფიკაციო №204874911) (შემდგომში, სრკ ან კავშირი) ცენტრალურ ოფისში, მდებარე მისამართზე ქ. თბილისი, ჭაბუა ამირეჯიბის გზატკეცილი 6, საოფისე ფართი 3 გაიმართა სრკ-ს გამგეობის სხდომა (შემდგომში, სხდომა).

სხდომას ესწრებოდა გამგეობის 14 წევრი - ახლადარჩეული გამგეობის სრული შემადგენლობა. სრკ-ს წესდების შესაბამისად, სხდომა გამოცხადდა გადაწყვეტილებაუნარიანად.

**სხდომაზე დამსწრე გამგეობის წევრები:**

**1/ იოსებ ტყემალაძე (დაბადებული 25.12.1976 წ., პირადი № 01024009582)**

**2/ გივი ჭიჭინაძე (დაბადებული 02.07.1959 წ., პირადი № 01009002077)**

**3/ აკაკი დავითულიანი (დაბადებული 01.06.1975 წ., პირადი № 12001031106)**

**4/ მერაბ ანთაძე (დაბადებული 04.08.1952 წ., პირადი № 01005001907)**

**5/ გიორგი კახიანი (დაბადებული 10.12.1973 წ., პირადი № 01018000378)**

**6/ გელა ქობულაძე (დაბადებული 30.04.1986 წ., პირადი № 61006019618)**

**7/ ალექსანდრე ხვედელიძე (დაბადებული 21.10.1965 წ., პირადი №01014002287)**

**8/ ნატალია კურტანიძე (დაბადებული 19.12.1976 წ., პირადი №01001004354)**

**9/ გოჩა მაჭავარიანი (დაბადებული 03.01.1964  წ.,  პირადი №01026000757)**

**10/ გაიოზ მონიავა (დაბადებული 04.03.1958  წ.,  პირადი №01009006606)**

**11/ ია ხურცილავა (დაბადებული 23.03.1978 წ., პირადი № 01013002510)**

**12/ ალექსანდრე გრიგალავა (დაბადებული 01.01.1958  წ.,  პირადი №29001001478)**

**13/ გიორგი კობახიძე (დაბადებული 23.11.1953 წ. , პირადი №01011021299)**

**14/ ზურაბ ზოიძე (დაბადებული 27.11.1969 წ. პირადი №01008006812)**

**სხდომის მომწვევი:** სრკ-ს პრეზიდენტი, იოსებ ტყემალაძე.

**სხდომის თავმჯდომარედ** ერთხმად არჩეული იქნა სრკ-ს პრეზიდენტი და გამგეობის წევრი, იოსებ ტყემალაძე.

**სხდომის მდივანი:** გამგეობის მდივანი, ხატია შელია

**სხდომაზე დამსწრე სხვა პირები:**

* თორნიკე გოგებაშვილი, სრკ-ს პრეზიდენტის მოვალეობის შემსრულებელი (2020 წლის აგვისტო - 2021 წლის მარტი);
* ნიაზ მამრიკიშვილი, სრკ-ს საშეჯიბრო კომიტეტის თავმჯდომარე;
* ბესიკ ჩადუნელი, სრკ-ს სამედიცინო სამსახურის უფროსი;
* მირიან თავზარაშვილი, სრკ-ს სადისციპლინო კომისიის თავმჯდომარე;
* ნიკოლოზ ჩიტალაძე, საფესტივალო რაგბის მენეჯერი
* ლაშა ხურციძე, სრკ-ს ვიცე-პრეზიდენტობის კანდიდატი;

**სხდომამ განიხილა დღის წესრიგში შევამალი შემდეგი საკითხები:**

1/ სრკ-ს გამგეობის თავმჯდომარის არჩევა.

2/ 2020 წლის აგვისტოდან 2021 წლის მარტამდე სრკ-ს პრეზიდენტის მოვალეობის შემსრულებლის თორნიკე გოგებაშვილის ანგარიშის მოსმენა კავშირის საქმიანობასთან დაკავშირებით.

3/ კრიზისიდან გამოსვლის სავარაუდო გეგმის განხილვა.

4/ ახალი წესდების პროექტის განხილვა.

5/ კაცთა ლიგებში კოვიდ-19-თან დაკავშირებით ახალი რეგულაციების განხილვა/ დამტკიცება.

6/ ახალი სადისციპლინო რეგულაციების შემოღების აუცილებლობის და რეგულაციების ირგვლივ ინფორმაციის  მოსმენა.

7/ 2021 წლის საფესტივალო ტურნირების დებულების განხილვა/დამტკიცება.

8/ გამგეობის პრივილეგიებთან დაკავშირებით მსჯელობა.

9/ შვიდკაცას ფესტივალის შესახებ ინფორმაციის მოსმენა და მსჯელობა.

საკითხების განხილვის დაწყებამდე, გამგეობის წევრმა, აკაკი დავითულიანმა იკითხა ხმის მიცემის პროცედურის შესახებ, კერძოდ, ღია თუ დახურული კენჭისყრა უნდა გამართულიყო. გამგეობის წევრებმა აღნიშნეს, რომ კენჭისყრა არის ღია.

**სხდომამ გადაწყვიტა:**

**1/ პირველ საკითხთან დაკავშირებით,** რომელიც შეეხებოდასრკ-ს გამგეობის თავმჯდომარის არჩევას, სხდომის თავმჯდომარემ დააყენა გამგეობის წევრის, გივი ჭიჭინაძის კანდიდატურა, რომელიც მოიწონა და გაიზიარა უკლებლივ ყველა გამგეობის წევრმა. ბატონმა გივი ჭიჭინაძემ ასევე გამოთქვა თანხმობა კავშირის გამგეობის თავმჯდომარის თანამდებობაზე მის არჩევასთან დაკავშირებით. შესაბამისად, **სხდომაზე დამსწრე გამგეობის წევრებმა ერთხმად გადაწყვიტეს:**

**ა/ ა(ა)იპ საქართველოს რაგბის კავშირის გამგეობის თავმჯდომარედ არჩეული იქნას გივი ჭიჭინაძე (დაბადებული 02.07.1959 წ., პირადი № 01009002077).**

**2/ მეორე საკითხთან დაკავშირებით,** რომელიც შეეხებოდა თორნიკე გოგებაშვილის ანგარიშის მოსმენას კავშირის საქმიანობასთან დაკავშირებით, მან ისაუბრა კავშირის პრეზიდენტის მოვალეობის შემსრულებლად ყოფნის პერიოდში მის მიერ შესწავლილი საკითხების შესახებ, რომლებიც დაკავშირებულია ორგანიზაციის ფინანსურ და სამეურნეო მდგომარეობასთან. თავის ანგარიშში მან მოიცვა კავშირის ბიუჯეტირების საკითხი, არსებული ჯამური დავალიანება სხვადასხვა სუბიექტის წინაშე, ხარჯვითი და საშემოსავლო ნაწილები. გამგეობის წევრებმა იმსჯელეს ანგარიშში არსებული მონაცემების და ინფორმაციის ირგვლივ, აღნიშნეს, რომ კავშირი დგას სერიოზული ფინანსური გამოწვევების წინაშე, რაც საჭიროებს ქმედითი ღონისძიებების გატარებას, მათ შორის მსჯელობას და საკითხის გადაწყვეტას არსებული ფინანსური პრობლემების და მათი გამომწვევი მიზეზების მეტად შესწავლასთან დაკავშირებით, კერძოდ, თუ რა ფორმით და გზით უნდა მოხდეს პრობლემათა გამომწვევი მიზეზების დადგენა. გამგეობის წევრებმა მადლობა გადაუხადეს თორნიკე გოგებაშვილს მის მიერ კავშირისათვის რთულ პერიოდში გაწეული სამსახურისათვის და კრიზისული სიტუაციის კარგად მართვისათვის. მათ ცნობად მიიღეს ანგარიშში წარმოდგენილი ინფორმაცია და დადებითად შეაფასეს იგი არსებული ფინანსური სიტუაციის იდენტიფიცირების ჭრილში.

**3/ მესამე საკითხთან დაკავშირებით,** რომელიც შეეხებოდა კრიზისიდან გამოსვლის სავარაუდო გეგმის განხილვას, კავშირის პრეზიდენტმა და სხდომის თავმჯდომარემ, იოსებ ტყემალაძემ გამგეობის წევრებს გააცნო კავშირში არსებული ფინანსური და ორგანიზაციული კრიზისის დაძლევის და შემდგომი მდგრადი განვითარების მისეული ხედვა, რომელიც შედგებოდა რამოდენიმე კომპონენტისაგან. კერძოდ,

ა/ მენეჯმენტის გაძლიერება;

ბ/ მმართველობითი ფუნქციების მკაფიოდ განსაზღვრა და ამოქმედება;

გ/ ეფექტური ორგანიზაციული სტრუქტურის ჩამოყალიბება;

დ/ საკადრო და ფინანსური ოპტიმიზაციის გატარება;

ე/ ინფრასტრუქტურული განვითარება;

ვ/ შემოსავლების ზრდა, მათ შორის მარკეტინგის გაძლიერების გზით;

ზ/ მსოფლიო რაგბთან კომუნიკაციის გაძლიერება;

თ/ გასული პერიოდის შეფასება, საქმეების გადმობარება, სრული ინვენტარიზაციის ჩატარება და არსებული ქონების აღრიცხვა, აუდიტის ჩატარება.

**მენეჯმენტის გაძლიერების და მმართველობითი ფუნქციების ამოქმედების კუთხით,** მან გამგეობას წარუდგინა 3 ვიცე-პრეზიდენტის კანდიდატურა და დაასახელა საქმიანობის ის მიმართულებები, რომლებსაც გაუძღვებიან ვიცე-პრეზიდენტები. კერძოდ,

* **ადმინისტრაციულ მიმართულებას უხელმძღვანელებს თორნიკე გოგებაშვილი;**
* **სპორტულ მიმართულებას უხელმძღვანელებს ლაშა ხურციძე;**
* **ფინანსურ და მარკეტინგულ მიმართულებებს უხელმძღვანელებს ნიკოლოზ ალავიძე.**

აღნიშნული კანდიდატურების წარდგენისას, პრეზიდენტმა აღნიშნა მათი პროფესიონალიზმი, კომპეტენტურობა და იმ მიმართულებების ზედმიწევნით კარგად ცოდნა, რომლებსაც დასახელებული პირები გაუძღვებიან კავშირის ვიცე-პრეზიდენტების პოზიციებზე. გამგეობის წევრებმა მოიწონეს წარმოდგენილი კანდიდატურები და დაეთანხმნენ კავშირის პრეზიდენტს, რათა დასახელებული პირები დანიშნულიყვნენ კავშირის ვიცე-პრეზიდენტების თანამდებობებზე. კავშირის პრეზიდენტმა ასევე აღნიშნა, რომ ვიცე-პრეზიდენტები მოამზადებენ და გამგეობას წარმოუდგენენ ხედვებს იმ მიმართულებების განვითარებასთან დაკავშირებით, რომლებსაც გაუძღვებიან ვიცე-პრეზიდენტების თანამდებობებზე.

ქმედითი ორგანიზაციული სტრუქტურის ჩამოყალიბების, საკადრო და ფინანსური ოპტიმიზაციის კუთხით, პრეზიდენტმა ისაუბრა ისეთი ორგანიზაციული სტრუქტურის შექმნის აუცილებლობაზე, რომელიც მაქსიმალურად ხელს შეუწყობს სამუშაო პროცესების ეფექტიანობის ზრდას. მან აღნიშნა, რომ ორგანიზაციული სტრუქტურის მოდელის შესაქმნელად მოიწვია გამოცდილი ჯგუფი, რომელიც შეიმუშავებს და 6 კვირაში წარმოადგენს კავშირის ისეთ სტრუქტურულ მოდელს, რომელიც შესაძლებელს გახდის ზემოთ აღნიშნული მიზნის მიღწევას - ორგანიზაციის სამუშაო პროცესების მაქსიმალურ ეფექტურობას და შედეგიანობას.

კავშირის ინფრასტრუქტურულ განვითარებასთან და გაძლიერებასთან დაკავშირებით, პრეზიდენტმა აღნიშნა, რომ აუცილებელია ინფრასტრუქტურის განვითარების გეგმის შექმნა, რასაც უზრუნველყოფს გამგეობის წევრი და ინფრასტრუქტურული პროექტების მენეჯერი, გაიოზ მონიავა და ინფრასტრუქტურის საკითხებზე მომუშავე შესაბამისი ჯგუფი.

მარკეტინგის გაძლიერების საკითხებზე საუბრისას, პრეზიდენტმა აღნიშნა კავშირის შემოსავლების ძირითადი ორი წყარო. მისი განმარტებით, ეს არის რეკლამა და ბილეთების გაყიდვიდან მიღებული შემოსავლები. მან დასძინა, რომ დასახელებული ორივე მიმართულება საჭიროებს მეტად გაძლიერებას. მისი აზრით, აუცილებელია სასპონსორო პირობების გადახედვა, კავშირისათვის გაცილებით ხელსაყრელ პირობებზე შეთანხმება, სპონსორების მოძიება, რეკლამისა და გაყიდვების გაძლიერება. პრეზიდენტმა აღნიშნა, რომ ვიცე-პრეზიდენტი, რომელიც გაუძღვება მარკეტინგის და ფინანსების სფეროს, მისი გამოცდილების გათვალისწინებით, შეძლებს გამოწვევებთან გამკლავებას და მარკეტინგული და გაყიდვების სფეროს გაძლიერებას.

მსოფლიო რაგბთან კომუნიკაციის გაძლიერების კუთხით, პრეზიდენტმა აღნიშნა რაოდენ მნიშვნელოვანია მსოფლიო რაგბის ორგანიზაციასთან აქტიური ინტერაქცია, საკუთარი ხედვების მათთვის გაცნობა და ოპტიმალური გადაწყვეტების შეთავაზება, მით უფრო ბოლო პერიოდში პანდემიური სიტუაციით გამოწვეული სპორტული აქტივობების და განვითარების ჩავარდნის გათვალისწინებით. მან დასძინა, რომ აქტიურად იმუშავებს ამ კუთხითაც.

პრეზიდენტმა ასევე აღნიშნა, რომ არსებული, კარგად აპრობირებული პრაქტიკის მიხედვით, ნებისმიერ ორგანიზაციაში ახალმა მენეჯერმა, ხელმძღვანელმა უნდა გადმოიბაროს საქმეები წინა მმართველობისაგან, რაც გულისხმობს გასული პერიოდის შეფასებას, ინვენტარიზაციის ჩატარებას, მატერიალური და არამატერიალური ფასეულობების აღრიცხვას და სრული ფინანსური აუდიტის ჩატარებას. ეს ღონისძიებები მას მისცემს საშუალებას ნათლად დაინახოს არსებული მდგომარეობა, მაქსიმალურად მოახდინოს პრობლემების იდენტიფიცირება, აღმოაჩინოს მათი გადაჭრის საუკეთესო გზები და მიიღოს ოპტიმალური გადაწყვეტილებები.

ბოლოს, პრეზიდენტმა ისაუბრა საპრეზიდენტო ფონდის შექმნის შესახებ, რომელშიც ის გადარიცხავს კავშირში მისთვის განკუთვნილ ხელფასს. მისი სურვილის მიხედვით, ამ ფონდში მოხდება გარკვეული თანხის აკუმულირება, რასაც კავშირი გამოიყენებს საქველმოქმედო მიზნებისა და სოციალური პროექტებისათვის.

**4/ მეოთხე საკითხთან დაკავშირებით,** რომელიც შეეხებოდა ახალი წესდების პროექტის განხილვას, კავშირის პრეზიდენტმა გამგეობის წევრებს წარუდგინა წესდების პროექტი და აღნიშნა, რომ ახალი წესდება, რომელიც ახლებურად და უფრო სამართლიანად დაარეგულირებს კავშირის საზედამხედველო ორგანოს, გამგეობის, არჩევის წესს, მიზანშეწონილია მიღებული იქნას უახლოესი ორი თვის ვადაში. კავშირის ნამდვილ წევრებს დაეგზავნებათ ახალი წესდების პროექტი და მიეცემათ საშუალება წარმოადგინონ თავისი შენიშვნები და/ან რეკომენდაციები პროექტის კონკრეტულ დებულებებთან მიმართებაში. ამის შემდეგ მან სიტყვა გადასცა ვიცე-პრეზიდენტობის კანდიდატს, ლაშა ხურციძეს პროექტის ცალკეული დებულებების განმარტებისათვის. ლაშა ხურციძემ გამგეობის წევრებს გააცნო ახალი წესდების მიღების საჭიროებასთან დაკავშირებით საკუთარი ხედვა. მან აღნიშნა, რომ მოქმედი წესდება არის მოძველებული, იგი სათანადოდ ვერ აწესრიგებს არსებულ ურთიერთობებს. მისი განმარტებით, წარმოდგენილი წესდების პროექტი შექმნილია სერიოზული რეპუტაციის მქონე იურიდიული ფირმის მიერ. მან ყურადღება გაამახვილა წესდების პროექტის რამოდენიმე კომპონენტზე, რომლებიც ახლებურად აწესრიგებენ გამგეობის წევრთა არჩევის, კავშირის წევრობისა და ხმების ფორმირების, პრეზიდენტის ფუნქციებთან და აღმასრულებელი დირექტორის როლთან დაკავშირებულ საკითხებს. გამგეობის წევრებმა (გიორგი კობახიძემ, გიორგი კახიანმა და სხვებმა) დასვეს კითხვები კავშირის წევრობასთან დაკავშირებით. კერძოდ, რა დრო უნდა გავიდეს რაგბის იურიდიული ერთეულის რეგისტრაციის დღიდან იმისათვის, რომ იგი გახდეს კავშირის ხმის უფლების მქონე წევრი. ხომ არ არის წესდების პროექტით განსაზღვრული 5 წელი არათანაბარზომიერად დიდი დრო ამისათვის, მით უფრო თუ კლუბი/გუნდი აქტიურად მონაწილეობს შიდა ჩემპიონატებში დღიდან დაარსებისა. ლაშა ხურციძის განმარტებით, ხუთწლიანი პერიოდი შეიძლება იყოს ხმების ხელოვნურად გაზრდის გარკვეული პრევენცია საპრეზიდენტო არჩევნებისათვის, რომელიც ტარდება ოთხ წელიწადში ერთხელ. გამგეობის წევრებმა აღნიშნეს და შეთანხმდნენ, რომ ეს საკითხი საჭიროებს მეტ გააზრებას. ამიტომ, მათ პროექტის გასაცნობად, დასაფიქრებლად და სამსჯელოდ აიღეს დრო. ასევე, გადაწყდა, რომ პროექტი გაეგზავნებათ კავშირის ნამდვილ წევრ კლუბებსაც თავისი რეკომენდაციების წარმოსადგენად.

**5/**  **მეხუთე საკითხთან დაკავშირებით,** რომელიც შეეხებოდა კაცთა ლიგებში კოვიდ-19-თან დაკავშირებით ახალი რეგულაციების განხილვასა და დამტკიცებას, კავშირის საშეჯიბრო კომიტეტის თავმჯდომარემ, ნიაზ მამრიკიშვილმა და სამედიცინო სამსახურის უფროსმა, ბასიკ ჩადუნელმა, გამგეობის წევრებს წარუდგინეს კოვიდ-19 რეგულაციების კაცთა და ჭაბუკთა ლიგების რეგულარული ჩემპიონატებისათვის 2021 წლის განახლებული ვერსია. წარმოდგენილი პროექტის თანახმად მატჩების წინ გუნდების მოთამაშეებს უნდა ჩაუტარდეთ კოვიდ-ტესტი, ხოლო 4 ან მეტი მოთამაშის შემთხვევაში დადებითი ტესტის ამოსვლისას, გუნდს უფლება აქვს მოითხოვოს უახლოესი კალენდარული მატჩის გადადება

. გამგეობის წევრებმა იმსჯელეს ამ რეგულაციის შემოღების მიზანშეწონილობასთან დაკავშირებით მოთამაშეთა ჯანმრთელობის და კოვიდი-ს გავრცელების ჭრილში. ნიაზ მამრიკიშვილმა აღნიშნა, რომ თუკი ეს რეგულაცია არ იქნება მიღებული შეუძლებელი გახდება ჩემპიონატის დასრულება. ბესიკ ჩადუნელმა კი აღნიშნა რაგბი ევროპის მსგავსი რეგულირების, ასევე საქართველოს დაავადებათა კონტროლის ეროვნული ცენტრის წარმომადგენელთან გავლილი კონსულტაციის შესახებ. გამგეობის წევრმა, გაიოზ მონიავამ მოითხოვა ნაცვლად დასახელებული 4 ან მეტი მოთამაშისა, დადებითი ტესტის მქონე მოთამაშეთა რაოდენობა, რა დროსაც კლუბს უფლება ეძლევა გადადოს თამაში, განსაზღვრულიყო 3 ან მეტი მოთამაშით. ამ წინადადებას დაეთანხმნენ სხვა წევრებიც, გარდა იოსებ ტყემალაძისა, რომელმაც აღნიშნა, რომ საკითხი საჭიროებს მეტ ყურადღებასა და შესწავლას. საბოლოოდ, გამგეობის წევრების უმრავლესობა შეთანხმდა, რომ ამ ეტაპზე მხარს დაუჭერდნენ წარმოდგენილ რეგულაციებს მოთამაშეთა რაოდენობის ცვლილებით (ოთხის ნაცვლად 3 ან მეტი), ხოლო საშეჯიბრო კომიტეტი და სამედიცინო სამსახური ახლო მომავალში ისევ წარმოადგენდნენ სამსჯელოდ კოვიდ-19-თან დაკავშირებულ რეგულაციას. გამგეობის 13 წევრმა 1 წევრის (იოსებ ტყემალაძე) წინააღმდეგ გადაწყვიტა:

**ა/ დამტკიცდეს წარმოდგენილი კოვიდ-19 რეგულაციების კაცთა და ჭაბუკთა ლიგების რეგულარული ჩემპიონატებისათვის 2021 წლის განახლებული ვერსია** შესაბამისი წინადადების კორექტირებით: „იმ შემთხვევაში, თუ კვირის განმავლობაში ინფიცირებულ მოთამაშეთა რაოდენობა გუნდში იქნება 3 ან მეტი, გუნდს უფლება ექნება მოითხოვოს უახლოესი კალენდარული მატჩის გამოტოვება..“

**ბ/ გადაწყვეტილება ძალაშია მისი მიღების დღიდან, 2021 წლის 29 მარტიდან.**

**6/ მეექვსე საკითხთან დაკავშირებით,** რომელიც შეეხებოდა ახალი სადისციპლინო რეგულაციების შემოღების აუცილებლობის და მათ ირგვლივ ინფორმაციის  მოსმენას, კავშირის სადისციპლინო კომისიის თავმჯდომარემ, მირიან თავზარაშვილმა გამგეობის წევრებს გააცნო ახალი სადისციპლინო რეგულაციების არსი და ისაუბრა მსოფლიო რაგბის სადისციპლინო დებულებებთან ადგილობრივი სადისციპლინო გადაწყვეტების თანხვედრის აუცილებლობაზე. გამგეობის წევრებმა მოისმინეს და ცნობად მიიღეს წარმოდგენილი ინფორმაცია. კავშირის პრეზიდენტმა აღნიშნა, რომ მოხდებოდა საკითხის განხილვა შესაბამის სტრუქტურულ ერთეულებთან. მან ასევე ისაუბრა ვიდეო-რეფერის სტადიონებზე შემოღების საკითხზეც.

**7/ მეშვიდე საკითხთან დაკავშირებით,** რომელიც შეეხებოდა 2021 წლის საფესტივალო ტურნირების დებულების განხილვასა და დამტკიცებას, საფესტივალო რაგბის მენეჯერმა, ნიკოლოზ ჩიტალაძემ, გამგეობის წევრებს წარუდგინა 2021 წლის საფესტივალო ტურნირების დებულება და ისაუბრა როგორც ამ დებულების არსზე და შემადგენელ ნაწილებზე, ასევე საფესტივალო რაგბის სტადიონებთან დაკავშირებულ პრობლემებზე. გამგეობის წევრმა, მერაბ ანთაძემ მიმართა გამგეობას წინადადებით, რომ გამგეობას ყურადღება გაემახვილებინა ბავშვთა რაგბის პრობლემებზე და სერიოზულად ემსჯელა საქართველოში ბავშვთა რაგბის განვითარებაზე. კავშირის პრეზიდენტმა დაავალა გაიოზ მონიავას, რომ ინფრასტრუქტურულ საკითხებზე მუშაობისას, ყურადღება მიექცია და გაეთვალისწინებინა საფესტივალო ასაკის რაგბის ინფრასტრუქტურული საჭიროებები.

**გამგეობამ ერთხმად გადაწყვიტა:**

**ა/ დამტკიცდეს 2021 წლის საფესტივალო ტურნირების დებულება წარმოდგენილი სახით;**

**ბ/ გადაწყვეტილება ძალაშია მისი მიღების დღიდან, 2021 წლის 29 მარტიდან.**

**8/ მერვე საკითხთან დაკავშირებით,** რომელიც შეეხებოდა გამგეობის წევრთა პრივილეგიებთან დაკავშირებით მსჯელობას, კავშირის პრეზიდენტმა აღნიშნა, რომ გამგეობის წევრები წარმოადგენენ კავშირს სხვადასხვა შეხვედრებზე, მათი მიმართულებით მიპყრობილია საზოგადოების ყურადღება, ამიტომ მიზანშეწონილი და გამართლებულია კავშირმა გამოყოს გარკვეული ფინანსური რესურსი გამგეობის წევრებისათვის შესაბამისი, გარკვეული ნიშნით გამორჩეული ტანისამოსისათვის, რომლითაც ისინი წარსდგებიან სხვადასხვა ღონისძიებებზე. ასევე, მართალია გამგეობის წევრობისათვის არ არის განსაზღვრული ფულადი ანაზღაურება, თუმცა გამგეობის წევრობა არ გამორიცხავს მათ დასაქმებას კავშირში სხვადასხვა პოზიციაზე, სადაც ისინი შეძლებენ მოახმარონ კავშირს თავისი ცოდნა და გამოცდილება. მან შესთავაზა გამგეობას ეფიქრათ და წარმოედგინათ თავისი წინადადებები გამგეობის წევრთა სხვა პრივილეგიებთან დაკავშირებით, თუკი მათ ამისი სურვილი ექნებოდათ.

**9/ მეცხრე საკითხთან დაკავშირებით,** რომელიც შეეხებოდა შვიდკაცას ფესტივალის შესახებ ინფორმაციის მოსმენასა და მსჯელობას, სხდომის თავმჯდომარემ გამგეობის წევრების თანხმობით მოხსნა ეს საკითხი დღის წესრიგიდან და აღნიშნა, რომ მისი განხილვა მოხდებოდა სხვა გამგეობის სხდომაზე.

**გამგეობის სხდომის თავმჯდობარე**

**იოსებ ტყემალაძე**